जेरूसलम जार्डन की पठार पर स्थित एगो इतिहासी शहर ह। भूमध्य सागर आ मृत सागर के बीच के परबत सभ में एगो पठार पर स्थित ई दुनिया के सभसे पुरान शहर सभ में से एक हवे, आ ई तीन गो प्रमुख अब्राहमी धर्म सभ: यहूदी धर्म, ईसाई धर्म आ इस्लाम खातिर पबित्र मानल जाला। ई शहर इजराइल आ फिलिस्तीन के वेस्ट बैक के बीच के ग्रीन लाइन पर बिस्तार लिहले बा; इजरायली आ फिलिस्तीनी दुनु जने जेरुसलम के आपन राजधानी बतावे लें। इजरायल पूरा शहर पर नियंत्रण रखे ला आ ओहिजा आपन प्राथमिक सरकारी संस्था सभ के रखरखाव करे ला जबकि फिलिस्तीनी नेशनल अथॉरिटी आ फिलिस्तीन लिबरेशन ऑर्गेनाइजेशन अंत में एकरा के फिलिस्तीन राज्य खातिर सत्ता के केंद्र के रूप में घोषित कइले बाटे। एह लंबा समय से चलत विवाद के चलते दुनो में से कवनो दावा के अंतरराष्ट्रीय स्तर प व्यापक रूप से मान्यता नईखे मिलत|